Живко Лазаров
Нощес говорих със звездите…

chitanka.info

Нощес говорих със звездите,

споделих им, че те обичам.

А те навлекли ярки елечета,

приятелски ми мигат отдалече.

На утрото говорих със тревите.

Прошепнах им, че те обичам.

А те, станаха по-зелени —

нищо, че е есен вече.

Днес говорих със реките,

доверих им, че те обичам,

а те станаха по-топли и светли.

Нищо, че зимата наднича.

Утре ще говоря с дните.

Ще им призная, че те обичам

да минават по-бързо, че вече,

ужасно ми липсват очите ти!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.